दरबार (फ़िल्म)

दरबार वर्ष 2020 की भारतीय तमिल भाषा की एक्शन थ्रिलर फिल्म है, जिसे ए.आर. मुरुगादॉस द्वारा लिखा और निर्देशित किया गया है और लाइका प्रोडक्शंस के तहत एलीराजा सुबास्करन द्वारा निर्मित किया गया है। इसमें रजनीकांत, नयनतारा, निवेथा थॉमस और सुनील शेट्टी ने अभिनय किया हैं। फिल्म का संगीत अनिरुद्ध रविचंदर द्वारा तैयार किया गया था, जिसका छायांकन और संपादन संतोष सिवान और ए श्रीकर प्रसाद ने किया था। फिल्म में मुंबई पुलिस के कमिश्नर आदित्य, ड्रग पेडलर अजय को पकड़ने के लिए निकलते हैं। हालाँकि, वह एक अंतरराष्ट्रीय ड्रग लॉर्ड से जुड़े एक गहरे विवाद को उजागर करते है।

कथानक 
मुंबई के पुलिस आयुक्त आदित्य अरुणाचलम को पुलिस मुठभेड़ों में मुंबई भर में कई गैंगस्टरों को मारते देखा गया है। उनका यह लापरवाह व्यवहार व्यापक निंदा का विषय बन गया है, जो भारत के राष्ट्रीय मानवाधिकार आयोग को उसके खिलाफ कार्रवाई करने के लिए प्रेरित करता है। आयोग के पैनलिस्टों में से एक आदित्य के एक पूर्व मित्र को पता चलता है कि उसकी क्रूरता उसकी बेटी वल्ली की हत्या  हो जाने के कारण है।

कलाकार 
 रजनीकांत - आदित्य अरुणाचलम
 नयनतारा - लिली 
 निवेथा थॉमस - वल्लिक्कन्नु
 सुनील शेट्टी - हरिहरन "हरि" चोपड़ा
 योगी बाबू - कौशिक
 प्रतीक बब्बर - अजय चोपड़ा
 नवाब शाह - विनोद मल्होत्रा/विनोद प्रताप 
 श्रीमन - लिली का चचेरे भाई
 दलीप ताहिल - केंद्रीय गृह सचिव
 योगराज सिंह - गैंगस्टरों का मुखिया 
 जतिन - सरना एक गैंगस्टर

निर्माण 
मार्च 2015 में आस्कर फिल्म्स के वी. रविचंद्रन को रजनीकांत के ए.आर. मुरुगादॉस के साथ अगली फिल्म साइन करने की सूचना मिली और उन्होंने इस परियोजना को रोक दिया। इनका कहना था की जब तक उनकी फिल्म लिंगा (2014) के वित्तीय घाटे को लेकर वितरकों के साथ उनके मुद्दे को सुलझा नहीं लिया जाता, तब तक वो इस परियोजना के खिलाफ है।

29 मार्च 2019, को मुरुगादॉस ने फिल्म की सफलता के लिए एक विशेष पूजा (प्रार्थना समारोह) करने के लिए पझानी मुरुगन मंदिर की यात्रा की और फिल्म के शीर्षक और रिलीज की तारीख की भी घोषणा की।

9 अप्रैल 2019 को लाइका प्रोडक्शंस द्वारा फिल्म का फर्स्ट लुक पोस्टर सोशल मीडिया प्लेटफॉर्म पर जारी किया गया था, जिसमें फिल्म का शीर्षक दरबार बताया गया।

फिल्मांकन 
4 अप्रैल को रजनीकांत का एक फोटोशूट चेन्नई के लोकप्रिय स्टूडियो में आयोजित किया गया जिसमें प्रसिद्ध फोटोग्राफर वेंकेट राम थे और वेशभूषा निहारिका भसीन खान द्वारा डिजाइन की गई थी। फिल्म की मुख्य फोटोग्राफी 10 अप्रैल 2019 को मुंबई में शुरू हुई। इस समय फिल्म के सेट से रजनीकांत, निवेथा थॉमस और योगी बाबू की कुछ तस्वीरें इंटरनेट पर लीक हो गई थीं। 3 मई 2019 को एक परिसर में कॉलेज के छात्रों के साथ मनमुटाव की खबरों के बाद फिल्म की शूटिंग रोक दी गई थी, जहाँ फिल्म को फिल्माया जा रहा था, जिसे बाद में फिर से शुरू किया गया था। फिल्म का पहला शेड्यूल 15 मई को पूरा किया गया था।

संगीत 
फिल्म का साउंडट्रैक और स्कोर अनिरुद्ध रविचंदर द्वारा तैयार किया गया था, जो पेट्टा (2019) के बाद रजनीकांत के साथ और कथ्थी (2014) के बाद निर्देशक ए.आर. मुरुगादॉस के साथ दूसरी बार काम कर रहे थें।

समीक्षाएँ 
फिल्म को समीक्षकों से मिश्रित समीक्षाएँ मिलीं।

सन्दर्भ

बाहरी कड़ियाँ